b'\n_START_ARTICLE_\nPavlihova kronika\n_START_SECTION_\nZgodba\n_START_PARAGRAPH_\n\xc5\xa0tudent Javor niha med resni\xc4\x8dnostjo in domi\xc5\xa1ljijo. Veliko fantazira in v\xc4\x8dasih niti sam ne ve kaj se je v resnici zgodilo in kaj je sfantaziral._NEWLINE_Preden je od\xc5\xa1el na Dunaj je dni pre\xc5\xbeivljal v Ljubljani, skupaj s svojim prijateljem Simonom._NEWLINE_Na Dunaju je na za\xc4\x8detku pridno \xc5\xa1tudiral, kasneje pa je raje s prijatelji zahajal v kr\xc4\x8dme. Pravijo mu, da je egoist in da ljubi le samega sebe. Med obiskom v Ljubljani za\xc4\x8dne romanti\xc4\x8dno razmerje med z Bredo._NEWLINE_Javor se na Dunaju spoprijatelji z veliko tujimi \xc5\xa1tudenti. Tudi s Srbi, zaradi \xc4\x8desar ga celo zaprejo. Ko pride iz zapora, postane enoletni prostovoljec Lir 27. Hlini bolezen in pridobi izvid nesposobnosti za boj. Veliko njegovih prijateljev je ranjenih ali ubitih. Nato gre na fronto tudi Javor. V Galicijo in na Doberdob. Na za\xc4\x8detku se mu zdijo mrli\xc4\x8di okrog njega grozni, nato pa se nanje navadi. \xc5\xbdivi s smrtjo. Ko postane na fronti huj\xc5\xa1e, vsak dan v dnevnik napi\xc5\xa1e, da je \xc5\xa1e \xc5\xbeiv._NEWLINE_Ponovno se prijavi na zdravni\xc5\xa1ki pregled, kjer mu zdravnik postavi diagnozo: neurastenia gravis. Po\xc5\xa1iljajo ga iz bolni\xc5\xa1nice v bolni\xc5\xa1nico, dokler nekega dne ne vidi, kako se ustreli sosed. Ko pove, da je videl mrli\xc4\x8da, ga po\xc5\xa1ljejo k zdravniku, ki pravi, da ima privide in da fantazira. Prisodijo mu osemdesetodstotno invalidnost in izre\xc4\x8dejo domnevo dedne obremenjenosti, zaradi \xc4\x8desar ga izlo\xc4\x8dijo iz vojske._NEWLINE_Javor vse skupaj poslu\xc5\xa1a z nekak\xc5\xa1nim notranjim nasmehom, saj ima ob\xc4\x8dutek, kot da stopa iz groba v novo \xc5\xbeivljenje. Pre\xc5\xbeivel je vojno.'